Diari Oficial de la Generalitat Valenciana


Sumari del DOGV 5523, del 30-05-2007 (2007/6892)

ACORD de 26 d'abril del 2007, de la Comissió Territorial d'Urbanisme de Castelló, relatiu a la modificació núm. 40 del Pla general de l'Alcora.
-----------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6892


Data del document
:   26-04-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcora, l'
    * pla d'urbanisme

ACORD de 26 d'abril del 2007, de la Comissió Territorial d'Urbanisme de Castelló, relatiu a la modificació núm. 40 del Pla general de l'Alcora. [2007/6892]  
Vist l'expedient relatiu a la modificació núm. 40 del Pla general de l'Alcora, i de conformitat amb els següents,  
Antecedents  
Primer. Amb data 21 de desembre del 2005, el Ple de l'Ajuntament de l'Alcora, va acordar sotmetre a informació pública la modificació puntual del Pla general d'aqueix municipi, relatives a l'ampliació del sòl dotacional al costat de la CV-16, per mitjà d'edictes publicats en el periòdic El Mundo de data 30 de març del 2006 i en el Diari Oficial de la Generalitat número 5258, de 15 de maig del 2006. Durant el període d'exposició pública no es va produir cap al·legació. Amb data 2 d'octubre del 2006, el Ple de l'Ajuntament aprova provisionalment l'esmentada modificació.  
El 8 de novembre del 2006, va entrar en el Registre General de la conselleria de Territori i Habitatge a Castelló, escrit de l'Ajuntament de l'Alcora, per mitjà del qual sol·licitava l'aprovació definitiva de la modificació. Així mateix, s'inclou informe favorable de l'Oficina del Pla de Carreteres de data 8 de setembre del 2006.  
Segon. La documentació està formada per memòria informativa i justificativa i plànols d'informació de planejament vigent i plànols d'ordenació proposada.  
Tercer. La modificació puntual del Pla general de l'Alcora té com a objecte la creació d'una reserva de sòl dotacional destinat a aparcaments d'una parcel·la residual de 413,60 m² limítrofa amb la CV-16 i que en l'actualitat està qualificada com a zona 4-B indústria mixta d'ús industrial, en el pla general vigent aprovat definitivament el 28 de novembre de 1989  
D'altra banda s'indica en la memòria que la modificació no introduïx canvis en aspectes normatius i que la creació d'aquesta reserva dotacional d'aparcaments en compte de minvar la superfície de sòl dotacional de la zona, propicia el seu increment, justificant-se el compliment del que ha assenyalat l'article 55.3 de la Llei 6/1994, de 15 de novembre, reguladora de l'activitat urbanística i 17 de l'annex al Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana.  
Quart. En data 8 de setembre del 2006 emet un informe l'Oficina del Pla de Carreteres de la conselleria d'Infraestructures i Transport en sentit favorable als canvis introduïts per la modificació.  
Fonaments de dret  
Primer. De conformitat amb el que establix la disposició transitòria primera, apartat primer, de la Llei 16/2006, de 30 de desembre, urbanística valenciana (d'ara endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV, que es concreta en la Llei 6/1994, de 15 de novembre, reguladora de l'activitat urbanística (d'ara endavant LRAU) i Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana (d'ara endavant RPCV).  
Segon. La tramitació de la modificació ha sigut correcta, conforme a l'article 55 en concordança amb el 38 de la LRAU i la documentació està completa, a l'efecte del que disposa l'article 27 de la mateixa llei.  
Tercer. La modificació que s'examina suposa la introducció d'alteracions en l'ordenació detallada del sòl urbà, en el sentit de plantejar una reserva de sòl dotacional del tipus AV, aparcament públic, annexa a la CV-16, sobre la qual l'organisme titular de la via no ha posat cap objecció, tot això sense comportar canvis que alteren la seua funcionalitat, i sense que es produïsca disminució de la superfície dotacional viària prevista, sinó al contrari, detraient una porció de sòl amb aprofitament lucratiu privat, que ara passa a ser de destinació dotacional pública, sense que per tant es produïsca cap augment d'aprofitament lucratiu privat.   
Tal com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència i gestió purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li conferix la seua legitimació democràtica.  
La LRAU recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat. Cap únicament, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, "la Generalitat no podrà aprovar definitivament els plans que incórreguen en infracció d'una disposició legal estatal o autonòmica".  
Quart. La modificació planteja canvis que es justifiquen en criteris de racionalitat i el disseny resultant permet satisfer amb idèntica funcionalitat el que ja ha establit el planejament vigent, introduint-se ara una millora necessària per a possibilitar l'estacionament de vehicles en la zona que no produïxen augment de l'edificabilitat prevista o disminució de les dotacions, per la qual cosa es complix el que establix l'article 17 de l'annex del Reglament de planejament i en l'article 55.3 de la LRAU.  
Cinqué. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Per raó de tot el que antecedix, la Comissió Territorial d'Urbanisme de Castelló  
ACORDA  
Aprovar definitivament la modificació puntual núm. 40 del Pla general de l'Alcora relativa a la nova creació de sòl dotacional aparcament al costat de la CV-16.  
Contra el present acord, que no posa fi a la via administrativa, pot interposar-se recurs d'alçada, en el termini d'un mes, davant de la secretària autonòmica de Territori i Medi Ambient de la conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló, 26 d'abril de 2007.- El secretari de la Comissió Territorial d'Urbanisme: Fernando Renau Faubell.